Offentliggørelse af det enhedsdokument, der er omhandlet i artikel 94, stk. 1, litra d), i Europa-Parlamentets og Rådets forordning (EU) nr. 1308/2013, og af henvisningen til offentliggørelsen af produktspecifikationen for en betegnelse i vinsektoren

(2022/C 315/06)

Denne offentliggørelse giver ret til at gøre indsigelse mod ansøgningen, jf. artikel 98 i Europa-Parlamentets og Rådets forordning (EU) nr. 1308/2013 (1), senest to måneder efter datoen for offentliggørelsen.

ENHEDSDOKUMENT

»Rivierenland«

PDO-NL-02774

Ansøgningsdato: 10.6.2021

1. Betegnelse, Der Skal Registreres

Rivierenland

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

5. Mousserende kvalitetsvin

9. Perlevin tilsat kulsyre

15. Vin af delvis tørrede druer

4. Beskrivelse af vinen/vinene

1. VINKATEGORI 1 — vin, vintype: rødvin, tør, meget frugtagtig

Druesorter: de røde sorter på sortslisten (andelen varierer fra år til år)

Organoleptiske egenskaber:

Farve: mørkerød

Duft: frugtagtige aromaer af røde frugter

Smag: røde frugter, krydret og med en let tanninstruktur

Analytiske kendetegn: sukkerindhold fra 0 til 9 g/l

Nedenstående egenskaber, som der ikke er fastsat værdier for, er i overensstemmelse med de grænser, der er fastsat i EU-forordningerne.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 11,5 Minimalt totalt syreindhold 59,91 meq/l Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

2. VINKATEGORI 1 — vin, vintype: rødvin, tør, lagret på træfade

Druesorter: de røde sorter på sortslisten (andelen varierer fra år til år)

Organoleptiske egenskaber:

Farve: mørkerød

Duft: intense aromaer af modne mørke frugter suppleret med krydrede aromaer af peber, kryddernelliker, laurbær og tobak

Smag: meget frugtagtige aromaer af sorte frugter, en fyldig tanninstruktur og et strejf af krydderier

Analytiske kendetegn:

sukkerindhold fra 0 til 6 g/l

Nedenstående egenskaber, som der ikke er fastsat værdier for, er i overensstemmelse med de grænser, der er fastsat i EU-forordningerne. Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 12 Minimalt totalt syreindhold 53,26 meq/l Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

3. VINKATEGORI 1 — vin, vintype: hvidvin, tør, frugtagtig

Druesorter: de hvide sorter på sortslisten og de røde sorter, hvis der er tale om »blanc de noir« (andelen varierer fra år til år)

Organoleptiske egenskaber:

Farve: gul (evt. med et strejf af farve, hvis der er tale om »blanc de noir«)

Duft: æble- og let karamelagtig med en eftersmag af røde frugter

Smag: en frisk bouquet, en delikat smag af æble, pære og citrusfrugt samt en behagelig bitter eftersmag

Analytiske kendetegn:

sukkerindhold fra 0 til 9 g/l

Nedenstående egenskaber, som der ikke er fastsat værdier for, er i overensstemmelse med de grænser, der er fastsat i EU-forordningerne. Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 10,5 Minimalt totalt syreindhold 79,89 meq/l Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

4. VINKATEGORI 1 — vin, vintype: hvidvin, tør, lagret på træfade

Druesorter: de hvide sorter på sortslisten og de røde sorter, hvis der er tale om »blanc de noir« (andelen varierer fra år til år)

Organoleptiske egenskaber:

Farve: gul til orange

Duft: modne tropiske frugter, blomsteragtig med diskrete trænoter

Smag: modne gule tropiske frugter, fyldig smag, som fremhæves af træaromaer, og med en lang eftersmag

Analytiske kendetegn:

sukkerindhold fra 0 til 9 g/l

Nedenstående egenskaber, som der ikke er fastsat værdier for, er i overensstemmelse med de grænser, der er fastsat i EU-forordningerne. Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 10,5 Minimalt totalt syreindhold 66,58 meq/l Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

5. VINKATEGORI 1 — vin, vintype: hvidvin, halvsød, frugtagtig

Druesorter: de hvide sorter på sortslisten og de røde sorter, hvis der er tale om »blanc de noir« (andelen varierer fra år til år)

Organoleptiske egenskaber:

Farve: lysegul

Duft: intens bouquet

Smag: delikat smag af modne tropiske frugter, tørrede abrikoser og citrusfrugt

Analytiske kendetegn:

sukkerindhold fra 12 til 45 g/l

Nedenstående egenskaber, som der ikke er fastsat værdier for, er i overensstemmelse med de grænser, der er fastsat i EU-forordningerne. Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 10 Minimalt totalt syreindhold 79,89 meq/l Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

6. VINKATEGORI 1 — vin, vintype: sød vin

Druesorter: de hvide sorter på sortslisten og de røde sorter, hvis der er tale om »blanc de noir« (andelen varierer fra år til år)

Organoleptiske egenskaber:

Farve: raffineret gyldengul dessertvin

Duft: intens bouquet

Smag: delikat smag af modne tropiske frugter, tørrede abrikoser og citrusfrugt, men også krydrede noter af ananas og litchi

Analytiske kendetegn:

sukkerindhold på over 45 g/l

Nedenstående egenskaber, som der ikke er fastsat værdier for, er i overensstemmelse med de grænser, der er fastsat i EU-forordningerne. Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 5 Minimalt totalt syreindhold 86,54 meq/l Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

7. VINKATEGORI 1 — vin, vintype: rosévin, tør, meget frugtagtig

Druesorter: de røde sorter på sortslisten (andelen varierer fra år til år)

Organoleptiske egenskaber:

Farve: svagt lyserød

Duft: hindbær og sommerbær, let krydret

Smag: frugtagtig vin med aromaer af hindbær, jordbær og sommerbær, med en forfriskende eftersmag

Analytiske kendetegn:

sukkerindhold fra 0 til 9 g/l

Nedenstående egenskaber, som der ikke er fastsat værdier for, er i overensstemmelse med de grænser, der er fastsat i EU-forordningerne. Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 10,5 Minimalt totalt syreindhold 79,89 meq/l Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

8. VINKATEGORI 5 — mousserende kvalitetsvin, vintype: mousserende hvidvin, frugtagtig

Druesorter: de hvide sorter på sortslisten og de røde sorter, hvis der er tale om »blanc de noir« (andelen varierer fra år til år)

Organoleptiske egenskaber:

Farve: lysegul

Duft: modne gule frugter

Smag: blød og mousserende, fyldig med aromaer af modne gule frugter

Analytiske kendetegn:

sukkerindhold fra 0 til 24 g/l

Nedenstående egenskaber, som der ikke er fastsat værdier for, er i overensstemmelse med de grænser, der er fastsat i EU-forordningerne. Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 11 Minimalt totalt syreindhold 79,89 meq/l Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

9. VINKATEGORI 5 — mousserende kvalitetsvin, vintype: mousserende rosévin, frugtagtig

Druesorter: de røde sorter på sortslisten (andelen varierer fra år til år)

Organoleptiske egenskaber:

Farve: svagt lyserød

Duft: modne røde frugter

Smag: blød og mousserende, fyldig med aromaer af friske røde frugter

Analytiske kendetegn:

sukkerindhold fra 0 til 24 g/l

Nedenstående egenskaber, som der ikke er fastsat værdier for, er i overensstemmelse med de grænser, der er fastsat i EU-forordningerne. Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 11 Minimalt totalt syreindhold 79,89 meq/l Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

10. VINKATEGORI 9 — perlevin tilsat kulsyre, vintype: hvid perlevin, frugtagtig

Druesorter: de hvide sorter på sortslisten og de røde sorter, hvis der er tale om »blanc de noir« (andelen varierer fra år til år)

Organoleptiske egenskaber:

Farve: lysegul

Duft: hvide frugter, blomsteragtig

Smag: frugtagtig perlevin med aromaer af grønne æbler, vilde ferskner, blomster og diskrete noter af muskatnød

Analytiske kendetegn:

sukkerindhold fra 5 til 24 g/l

Nedenstående egenskaber, som der ikke er fastsat værdier for, er i overensstemmelse med de grænser, der er fastsat i EU-forordningerne. Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 10 Minimalt totalt syreindhold 79,89 meq/l Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

11. VINKATEGORI 9 — perlevin tilsat kulsyre, vintype: rosé perlevin, meget frugtagtig

Druesorter: de røde sorter på sortslisten (andelen varierer fra år til år)

Organoleptiske egenskaber:

Farve: svagt lyserød

Duft: hindbær og sommerbær

Smag: frugtagtig perlevin med aromaer af hindbær, jordbær og sommerbær

Analytiske kendetegn:

sukkerindhold fra 5 til 24 g/l

Nedenstående egenskaber, som der ikke er fastsat værdier for, er i overensstemmelse med de grænser, der er fastsat i EU-forordningerne. Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 10 Minimalt totalt syreindhold 79,89 meq/l Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

12. VINKATEGORI 9 — perlevin tilsat kulsyre, vintype: rød perlevin, meget frugtagtig

Druesorter: de røde sorter på sortslisten (andelen varierer fra år til år)

Organoleptiske egenskaber:

Farve: svagt rød

Duft: sommerfrugter, aromatisk

Smag: let mousserende, friske sommerfrugter, lavt alkoholindhold. En aromatisk vin med få tanniner. Egner sig perfekt som aperitif eller dessertvin.

Analytiske kendetegn:

sukkerindhold fra 25 til 150 g/l

Nedenstående egenskaber, som der ikke er fastsat værdier for, er i overensstemmelse med de grænser, der er fastsat i EU-forordningerne. Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 7 Minimalt totalt syreindhold 93,20 meq/l Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

13. VINKATEGORI 15 — vin af delvis tørrede druer, vintype: sød vin, hvid

Druesorter: de hvide sorter på sortslisten (andelen varierer fra år til år)

Organoleptiske egenskaber:

Farve: gyldengul

Duft: kandiserede hvide og tropiske frugter

Smag: delikate aromaer af modne tropiske og tørrede frugter med en afbalanceret syrlighed

Analytiske kendetegn:

sukkerindhold fra 100 til 250 g/l

Nedenstående egenskaber, som der ikke er fastsat værdier for, er i overensstemmelse med de grænser, der er fastsat i EU-forordningerne. Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 9 Minimalt totalt syreindhold 106,51 meq/l Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

5. Vinfremstillingsmetoder

a. Væsentlige ønologiske fremgangsmåder

1. VINKATEGORI 1 — vin, vintype: rødvin, tør, meget frugtagtig

Særlig ønologisk fremgangsmåde

— Gæring på skallerne i mindst 4 dage

— Fuldstændig malolaktisk gæring

2. VINKATEGORI 1 — vin, vintype: rødvin, tør, lagret på træfade

Særlig ønologisk fremgangsmåde

— Gæring på skallerne i mindst 4 dage

— Lagring på træfade i mindst 9 måneder

— Fuldstændig malolaktisk gæring

3. VINKATEGORI 1 — vin, vintype: hvidvin, tør, frugtagtig

Særlig ønologisk fremgangsmåde

— Koldgæring ved under 20 °C (undtagen ved en temperaturstigning i starten af gæringen for vine, som har vanskeligt ved at gære)

— Evt. gæring af skallerne af hvide druer eller fremstilling af en »blanc de noir«

4. VINKATEGORI 1 — vin, vintype: hvidvin, tør, lagret på træfade

Særlig ønologisk fremgangsmåde

— Koldgæring ved under 20 °C (undtagen ved en temperaturstigning i starten af gæringen for vine, som har vanskeligt ved at gære)

— Lagring på træfade af mindst 50 % af volumen i mindst 3 måneder

— Evt. gæring af skallerne af hvide druer eller fremstilling af en »blanc de noir«

5. VINKATEGORI 1 — vin, vintype: hvidvin, halvsød, frugtagtig

Særlig ønologisk fremgangsmåde

— Koldgæring ved under 20 °C (undtagen ved en temperaturstigning i starten af gæringen for vine, som har vanskeligt ved at gære)

— Tidlig standsning af gæringen ved hjælp af afkøling og/eller filtrering

— Evt. gæring af skallerne af hvide druer eller fremstilling af en »blanc de noir«

6. VINKATEGORI 1 — vin, vintype: rosévin, tør, meget frugtagtig

Særlig ønologisk fremgangsmåde

— Koldgæring ved under 20 °C (undtagen ved en temperaturstigning i starten af gæringen for vine, som har vanskeligt ved at gære)

— Kold udblødning på skallerne for at udvinde roséfarven

7. VINKATEGORI 1 — vin, vintype: sød vin

Særlig ønologisk fremgangsmåde

— Koldgæring ved under 20 °C (undtagen ved en temperaturstigning i starten af gæringen for vine, som har vanskeligt ved at gære)

— Hvis der er tale om isvin, skal druerne være frosset udenfor (ved mindst -7 °C), og de skal således høstes og forarbejdes fuldstændig frosne, så vandet fra druerne ikke kommer ud i vinen

— Evt. gæring af skallerne af hvide druer eller fremstilling af en »blanc de noir«

8. VINKATEGORI 5 — mousserende kvalitetsvin, vintype: mousserende hvidvin, frugtagtig

Særlig ønologisk fremgangsmåde

— Koldgæring ved under 20 °C (undtagen ved en temperaturstigning i starten af gæringen for vine, som har vanskeligt ved at gære)

— Presning af hele klaser med et maksimalt udbytte på 64 %

— Eftergæring på flaske efter den traditionelle metode

— Evt. gæring af skallerne af hvide druer eller fremstilling af en »blanc de noir«

9. VINKATEGORI 5 — mousserende kvalitetsvin, vintype: mousserende rosévin, meget frugtagtig

Særlig ønologisk fremgangsmåde

— Koldgæring ved under 20 °C (undtagen ved en temperaturstigning i starten af gæringen for vine, som har vanskeligt ved at gære)

— Kold udblødning på skallerne for at udvinde roséfarven

— Eftergæring på flaske efter den traditionelle metode

10. VINKATEGORI 9 — perlevin tilsat kulsyre, vintype: hvid perlevin, frugtagtig

Særlig ønologisk fremgangsmåde

— Koldgæring ved under 20 °C (undtagen ved en temperaturstigning i starten af gæringen for vine, som har vanskeligt ved at gære)

— Et CO2-tryk på højst 2,5 bar i flasken

— Evt. gæring af skallerne af hvide druer eller fremstilling af en »blanc de noir«

11. VINKATEGORI 9 — perlevin tilsat kulsyre, vintype: rosé perlevin, meget frugtagtig

Særlig ønologisk fremgangsmåde

— Koldgæring ved under 20 °C (undtagen ved en temperaturstigning i starten af gæringen for vine, som har vanskeligt ved at gære)

— Kold udblødning på skallerne for at udvinde roséfarven

— Et CO2-tryk på højst 2,5 bar i flasken

12. VINKATEGORI 9 — perlevin tilsat kulsyre, vintype: rød perlevin, meget frugtagtig

Særlig ønologisk fremgangsmåde

— Koldgæring ved under 18 °C (undtagen ved en temperaturstigning i starten af gæringen for vine, som har vanskeligt ved at gære)

— Et CO2-tryk på højst 2,5 bar i flasken

13. VINKATEGORI 15 — vin af delvis tørrede druer, vintype: sød vin

Særlig ønologisk fremgangsmåde

— Koldgæring ved under 20 °C (undtagen ved en temperaturstigning i starten af gæringen for vine, som har vanskeligt ved at gære)

— Vinen fremstilles af druer, som er delvist tørrede (fordi de er tørret i solen eller i skyggen). Som følge heraf skal mosten fra disse druer uden berigelse have et minimalt potentielt alkoholindhold på 16 % (eller mindst 272 gram sukker pr. liter).

b. Maksimale udbytter

1. Cabernet Blanc 50 hektoliter pr. hektar

2. Johanniter 60 hektoliter pr. hektar

3. Merzling 60 hektoliter pr. hektar

4. Muscaris 50 hektoliter pr. hektar

5. Sauvignac 50 hektoliter pr. hektar

6. Solaris 60 hektoliter pr. hektar

7. Cabernet Cantor 40 hektoliter pr. hektar

8. Cabernet Cortis 40 hektoliter pr. hektar

9. Cabaret Noir 40 hektoliter pr. hektar

10. Monarch 40 hektoliter pr. hektar

11. Pinotin 40 hektoliter pr. hektar

12. Regent 40 hektoliter pr. hektar

13. Souvignier Gris 60 hektoliter pr. hektar

14. Villaris 60 hektoliter pr. hektar

6. Afgrænset Geografisk Område

Oprindelsesområdet for »Rivierenland« dækker et sammenhængende område mellem og langs med de floder, der løber fra Tyskland og Limburg til provinsen Gelderland og videre til Gorinchem, hvor flod- og sandleret bliver til tørveområder. Det geografiske område for »Rivierenland« defineres hovedsagelig ud fra de floder, der løber igennem det. Områdets ydre grænser strækker sig op til 5 km i luftlinje over floden målt fra flodens midte. Området afgrænses mod nord (fra øst til vest) af Oude IJssel, IJssel, Nederrijn og Lek og mod øst af landegrænsen til Tyskland mellem Gendringen og Bredeweg. Mod syd afgrænses området af provinsgrænsen til Limburg — mellem Bredeweg og Molenhoek — og provinsgrænsen til Nordbrabant til og med Heusden, som følger Maasfloden. Den vestlige grænse markeres af Heusdenkanalen og den inddæmmede Maas mod Woudrichem, der ligger på Waal. Fra Woudrichem følges grænsen til provinsen Gelderland over Linge mod Lek i den nordlige del af området for den beskyttede oprindelsesbetegnelse »Rivierenland«.

7. Primær(e) druesort(er)

Cabaret Noir N (VB 91-26-4)

Cabernet Blanc B (VB 91-26-1)

Cabernet Cantor N

Cabernet Cortis

Johanniter B

Merzling B

Monarch

Muscaris B

Pinotin N

Regent N

Sauvignac B (Cal 6-04)

Solaris

Souvignier Gris

Villaris B

8. Tilknytning til det geografiske område

8.1. Vinens terroir — dvs. alle de aspekter, der har indflydelse på vinmarkernes vinstokke — har stor indvirkning på vinens kvalitet. Inden for det afgrænsede geografiske område for »Rivierenland« bidrager alle aspekter af terroiret — klimaet, beliggenheden, jordbunden, dyrkningen af vinmarkerne, udvælgelsen af sorter og vinfremstillingsprocessen — til kvaliteten af vinene i alle fire kategorier (1. vin, 5. mousserende kvalitetsvin, 9. perlevin tilsat kulsyre og 15. vin af delvis tørrede druer).

Klima

»Rivierenland«-områdets nordlige beliggenhed sikrer, at modningsperioden strækker sig ind i september og oktober måned. Som følge heraf modner druerne ved moderate dagtemperaturer og kølige nattemperaturer. De kølige nætter sikrer, at nedbrydningen af syrerne sker meget gradvist, hvilket gør det muligt for druerne at modne i lang tid og opnå en optimal fenolisk modenhed. Disse klimaforhold giver de typiske koldklimavine med den beskyttede oprindelsesbetegnelse »Rivierenland«, som har en lang række primære frugtagtige aromaer og en behagelig, frisk syrlighed.

Placering

Områdets beliggenhed — på læsiden (den tørre side) af Utrecht og Veluwe-bakkekammene — betyder, at nedbørsmængden er moderat i forhold til de omkringliggende regioner. Sammen med de åbne poldersletter og vandområderne sikrer denne placering også vindniveauer over gennemsnittet i forhold til regionerne nord og syd for området. Denne vind sikrer, at vinmarkerne ventileres optimalt, hvilket betyder, at bladkronerne tørrer hurtigt, især efter nedbør (som i forvejen er moderat). Det mindsker risikoen for svampedannelse, og druerne forbliver sunde og af høj kvalitet. Dette gør det muligt at forlænge druernes modningsperiode — der er ikke behov for tvungen høst — og det betyder, at de kan blive siddende på vinstokken indtil om efteråret (september/oktober), så de opnår den optimale fysiologiske modenhed.

Jordbund

Den nærings- og mineralrige flodjord i »Rivierenland«-området sikrer en optimal vækst, som er ideel til frugtproduktion og er meget velegnet til at få druernes primære aromaer frem. Flodjorden har en høj vandbindingsevne og giver endda tilstrækkeligt med vand i tørkeperioder. Det gør det muligt for vinstokkene at optage tilstrækkelige næringsstoffer i tørre perioder og gør det også muligt for fotosyntesen at fortsætte. Dette fremmer dannelsen af sukker og modningen af de primære aromaer, som er så karakteristiske for vine med den beskyttede oprindelsesbetegnelse »Rivierenland«.

Dyrkning af vinmarkerne

Vinavlerne i »Rivierenland«-området spiller en afgørende rolle for at sikre druernes optimale modning ved at dyrke deres vinmarker korrekt. Forvaltning af jorden (jordbearbejdning og såning af rækkerne med henblik på god jordstruktur og vandbalance) og bladkronen (fjernelse af blade fra klaseområdet, grøn høst, beskæring osv.), lavt udbytte og bestemmelse af det optimale høsttidspunkt sikrer, at druerne opnår en optimal alkoholisk og fenolisk modenhed.

Følgende er eksempler på indvirkningen af menneskers indsats:

— Der foretages »blød beskæring« om vinteren, hvilket er vigtigt for at bevare vinstokkenes sundhed. Antallet af knopper reduceres under beskæringen. Dette hjælper de modne druer med at vokse (og hindrer overbelastning af vinstokkene, hvilket resulterer i en kvalitetsvin).

— Der anvendes grøn høst (fjernelse af klaser) for at sikre, at vinstokkene kan give tilstrækkeligt med næring til hver klase til at opnå den rette modenhed og dermed forbedre druernes modenhed.

— Der fjernes blade for at sikre, at klaserne tørrer hurtigere for så vidt muligt at forebygge botrytis, men også for at gøre klaserne løsere, så de tørrer bedre og får sundere druer.

— Det rigtige høsttidspunkt bestemmes ved at måle kombinationen af sukker/syre og aroma, kombineret med en præcis vejrprognose og et godt billede af druernes sundhed. Disse faktorer tages alle i betragtning, når det besluttes, hvornår druerne skal høstes (høst af optimalt modne druer).

8.2. Udvælgelse af druesorter

De druesorter, der anvendes i »Rivierenland«-området, egner sig til et mere fugtigt nordligt klima, fordi de er mere modstandsdygtige over for svampesygdomme og modner en smule tidligere, hvilket fremmer en bæredygtig dyrkning. Modstandsdygtigheden over for sygdomme gør det muligt at forlænge modningsperioden og minimere brugen af fungicider. Dette fremmer vinmarkernes generelle økologi såvel som vinstokkenes sundhed og druernes og vinens kvalitet.

Vinfremstilling

Vinfremstillingsmetoderne har fokus på at bevare de primære aromaer og den friske syrlighed.

Yderligere oplysninger om andre vinkategorier (end kategorien »vin«)

— Mousserende kvalitetsvin

Basisvinen til den mousserende kvalitetsvin har de samme organoleptiske egenskaber som kategorien »vin« (den samme friskhed og frugtagtige smag som følge af kombinationen af jordbunds- og klimaforholdene og menneskers indsats). Den har også de egenskaber, der følger af, at basisvinen omdannes til mousserende vin ved hjælp af gæring på flaske (den traditionelle metode), som gør vinen elegant mousserende. Vinen har et overtryk på mindst 3,5 bar. Den cuvée, der anvendes til den mousserende kvalitetsvin, har et minimumsalkoholindhold i volumen på 11 %.

— Perlevin tilsat kulsyre

Basisvinen til perlevinen har også de samme organoleptiske egenskaber som kategorien »vin« (den samme friskhed og frugtagtige smag som følge af kombinationen af jordbunds- og klimaforholdene og menneskers indsats). Den har også de egenskaber, som følger af den CO2, der tilsættes for at opnå perlerne. Perlevin tilsat kulsyre har et minimalt virkeligt alkoholindhold på 7 % og et overtryk på højst 2,5 bar. En frisk og meget frugtagtig sommervin.

— Vin af delvis tørrede druer

Den længere modning af druerne før tørringen i mindst 2 uger er det, der giver vin af delvis tørrede druer dens indhold af sukker og aromaer. Koldgæringsprocessen medfører en vin med et minimalt virkeligt alkoholindhold på 9,4 %. Koncentrationen af dufte i denne frugtagtige vin er et resultat af kombinationen af jordbunds- og klimaforholdene og menneskers indsats. Den omhu, der udvises af de personer, der fremstiller vinen, er især det, der giver dessertvinen dens fyldige smag.

Sammenfatning

Terroirets indflydelse, udvælgelsen af druesorter og vinfremstillingsmetoderne har indvirkning på alle de vinkategorier, der produceres i »Rivierenland«-området. Druer til alle vine i kategorien »vin« har opnået en optimal alkoholisk og fenolisk modenhed, der giver hvidvinene og rosévinene nogle meget frugtagtige aromaer og en frisk syrlighed. Desuden produceres der markante rødvine med en rund eftersmag, der som følge af vinfremstillingsprocessen også har bevaret disse meget frugtagtige aromaer og yderligere kendetegnes ved en blød tekstur og smidige tanniner. Druer til vine i kategorierne »mousserende kvalitetsvin« og »perlevin tilsat kulsyre« høstes ofte tidligere end druerne til vine i kategorien »vin«. Selv om de således i højere grad har bevaret deres friske syrlighed, har deres terroir dog allerede givet dem en lang række frugtagtige aromaer, hvilket betyder, at de har den perfekte modenhed til den pågældende vintype. Druer beregnet til vine i kategorien »vin af delvis tørrede druer« har opnået en optimal alkoholisk og fenolisk modenhed, og deres terroir har sikret en optimal balance mellem syreindhold, sukkerindhold og aromaer. Som følge af druernes tørring og koncentrationen af deres saft bliver denne fine balance endnu mere raffineret i den endelige dessertvin, der er af høj kvalitet med koncentreret sukker, frugtagtige aromaer og en frisk syrlighed.

9. Andre vigtige betingelser

Navn på et mindre område

Retsgrundlag:

EU-bestemmelser

Type supplerende betingelse:

Supplerende bestemmelser vedrørende mærkning

Beskrivelse af betingelsen:

De regionale navne »Achterhoek« og »Betuwe« kan tilføjes til oprindelsesbetegnelsen »Rivierenland« med henblik på at betegne en mindre oprindelsesregion inden for dette område. I så fald skal mindst 85 % af druerne stamme fra regionen med denne betegnelse.

Link til produktspecifikationen

https://www.rvo.nl/sites/default/files/2022-04/Productdossier-BOB-Rivierenland.pdf

(1) EUT L 347 af 20.12 2013, s. 671.